OpenLLM-France/wikimedia huggingface dataset:
# 2004 VD17

2004 VD$_{17}$ és un asteroide amb una baixa però no nul·la probabilitat de col·lidir amb la Terra l'any 2102.
Va ser descobert el 7 de novembre de 2004 pel projecte de seguiment d'asteroides LINEAR de la NASA, tot i que posteriorment va ser localitzat en imatges tan antigues com del 16 de febrer del 2002. Té uns 580 metres de diàmetre i una massa d'uns 2,6·10$^{11}$ kg. Des del 22 de novembre de 2004 es troba en la posició més alta de la llista d'objectes amb cert perill d'impacte amb la Terra elaborada per la NASA, només sobrepassat, durant un dies de desembre de 2004, per (99942) Apophis (llavors conegut pel seu nom provisional 2004 MN₄).
A finals de febrer de 2006 va arribar al nivell 2 de l'escala de Torí, convertint-se en el segon asteroide (després d'Apophis) en aconseguir un nivell superior a 1. En el moment de màxim perill, les probabilitats d'impacte van arribar a ser d'una entre 1.300, aproximadament. El 20 de maig, noves observacions van reduir la probabilitat d'impacte fent que fos recategoritzat al nivell 1.
La possible col·lisió no tindrà lloc fins al 4 de maig del 2102 i d'aquí a llavors és probable que successives observacions ajudin a refinar els càlculs de la seva òrbita de manera que les probabilitats de col·lisió siguin zero. En cas que finalment l'impacte s'arribés a produir, l'energia alliberada seria de 14.000 megatones de TNT que provocarien destrucció a nivell subcontinental.

## Vegeu també

* Llista d'asteroides

## Enllaços externs

* (anglès) 2004 VD17 (dades del risc d'impacte) Arxivat 2006-04-17 a Wayback Machine.
* (anglès) Llista actualitzada d'objectes amb perill d'impacte amb la TerraArxivat 2003-04-02 a Wayback Machine.
* (anglès) 2004 VD17 (dades de l'asteroide)
* 1 2 3 «JPL Small-Body Database». [Consulta: 15 gener 2024].
* 1 2 3 4 5 6 7 8 9 «JPL Small-Body Database». [Consulta: 21 abril 2024].
* ↑ «JPL Small-Body Database». [Consulta: 1r març 2024].
# 2008 CT1

2008 CT$_1$ és un asteroide, encara sense nom definitiu, descobert el 3 de febrer de 2008 dins del programa LINEAR. Aquest asteroide és un objecte proper a la Terra, inclòs en la categoria d'Asteroide Aton, i va creuar entre les òrbites de la Terra i la Lluna el dia 5 de febrer de 2008, dos dies després de ser descobert.
Té una mida estimada d'entre 8 i 15 metres.

## Enllaços externs

* (castellà) Noticia en astroseti sobre 2008 CT1 Arxivat 2010-09-18 a Wayback Machine.
* (anglès) 2008CT1 Geògraf Dades orbitals des del JPL
* (anglès) Simulació Orbital / Efemèrides
# 3. Liga

La 3. Lliga és la tercera divisió del futbol a Alemanya. A la jerarquia es troba sota de la 2. Bundesliga i sobre de la Regionalliga. És organitzada per la Federació Alemanya de Futbol (DFB).
Fou creada el 2008 amb la intenció d'augmentar el nivell futbolístic de la tercera divisió. Els classificats van ser els equips que ocupaven els 8 primers llocs de les dues divisions de la Regionalliga i els 4 equips descendits de la 2. Bundesliga.

## Equips participants de la temporada 2021–22

Els següents equips estan convocats per a la temporada 2021-2022 de la 3. Fußball-Liga:
3 equips són relegats de la 2. Bundesliga:
* VfL Osnabrück
* Eintracht Braunschweig
* Würzburger Kickers
14 equips són els mateixos de la temporada anterior:
* Viktoria Colonia
* MSV Duisburg
* TSV Havelse
* Hallescher FC
* 1. FC Kaiserslautern
* 1. FC Magdeburg
* Waldhof Mannheim
* SV Meppen
* TSV 1860 Munich
* Türgücü Munich
* 1. FC Saarbrücken
* SC Verl
* SC Wehen Wiesbaden
* FSV Zwickau
3 equips són ascendits de les Regionalliges:
* Viktoria Berlín
* Freiburg II
* Borussia Dortmund II

## Rècords històrics de la Primera Divisió
### Rècords de partits

* Partit amb més gols - 10
| Eintracht Braunschweig | 5–5 | Fortuna Düsseldorf |
Eintracht-Stadion, (Braunschweig)
* Partit amb més gols d'un mateix equip - 7
| FC Carl Zeiss Jena | 0–7 | 1. FC Saarbrücken |
Ernst-Abbe-Sportfeld, (Jena)

## Enllaços externs

* Deutscher Fußball-Bund (DFB)
# 366a Divisió Cuirassada

La 366a Divisió Cuirassada de les FDI, també coneguda com a "formació camí de foc", (en hebreu: עוצבת נתיב האש) és una unitat militar cuirassada de reserva de les FDI. La unitat està subordinada al comandament regional del sud de la caserna general de les FDI. Aquesta unitat es va formar uns mesos abans de la Guerra de Yom Kippur. L'any 2006, la divisió va participar en la Segona Guerra del Líban. Des de 2015, el seu comandant és el General Yaniv Asor.
# A.R.M.I.A

A.R.M.I.A en ucraïnès i rus А.Р.М.И.Я (o Exèrcit) és un grup de noies d'estil pop i rock forjat a la factoria del productor Iuri Nikitin.

## Discografia

* D'això (Про это) (2008)
* Revolució sexual (Sexual Revolution) (2009).
# Balkhan

Balkhan són dues serralades muntanyoses al Turkmenistan a l'est de la mar Càspia que defineixen la llera del riu sec Özboi. Al nord del riu hi ha el Gran Balkhan que té com a cim més alta el Dünesh Kale (1880 metres), i al su hi ha el Petit Balkhan amb altures màximes a l'entorn dels 800 metres.
A aquesta regió es van retirar les tribus de turcmans expulsades del Khurasan (1029-1031) i els pobles turcs van restar a la regió. Els russos van crear alguns ports a l'antic delta, entre els dos Balkhan i després de 1881 van construir el ferrocarril transcaspià que va circular per la regió i que fou important fins que el 1905 es va obrir la línia Orenburg-Taixkent.
# Camp Municipal d'Horta Feliu i Codina

El Feliu i Codina (antigament Camp de la Rambla Cortada) és l'estadi municipal del barri d'Horta, que acull els partits de la Unió Atlètica d'Horta i el Club de Futbol Damm, amb una capacitat per a 5.000 espectadors.

## Precedents

Abans de l'actual estadi, el club havia disposat d'altres estadis:
* Camp de l'Andelet.
* Camp d'esport de la casa de la Caritat de can Tarrida.

## Història

L'estadi va ser inaugurat el 8 de setembre de 1923 i el primer partit que va jugar la Unió Atlètica d'Horta va perdre per 0-1 contra un equip de reserves del Futbol Club Martinenc.
# Balıkesir

Balıkesir (o Balikesri) (antigament en grec: Αχυράους; en llatí: Achiraum; i també Achyraus, Anchiraois, Ancyre,Anchirao) és una ciutat de la regió de la Màrmara, a Turquia, i capital de la província homònima, amb una població de 215.436 habitants.

## Economia

La seva economia està basada en l'olivera i productes derivats. També produeix llegums, cereals i fruites. La seva població el 1945 era només de 34.000 habitants.

## Turisme i llocs d'interès

El lloc és molt apropiat pel turisme (especialment interior) per la bellesa dels eu paisatge i la proximitat del mont Ida (Kaz Dagi) i les ruïnes romanes de Hadrianutherae, fundada per l'emperador Hadrià. Altres llocs d'interès són Kuş Cenneti (parc nacional i reserva d'ocells), Erdek, Bandirma, les badies d'Edremit i Ayvalik, les platges de la costa, Şeytan Sofrası (Taula del Dimoni), les illes del mar de Màrmara, l'illa Alibey (Cunda), els museus a l'aire lliure d'Erdek i Gönen, les ruïnes de Kyzikus, la mesquita de Balikesir (mesquita Yıldırım o Eski Cami), la mesquita de Zaganos Pasha, la mesquita amb rellotge d'Ayvalik, i la mesquita Alibey (Çınarlı Cami).

## Història

Hadrianutherae fou una ciutat de Mísia a la via entre Ergastèria i Miletòpolis, construïda per l'emperador Hadrià per commemorar un èxit de cacera que havia tingut a la rodalia. Va arribar a ser seu d'un bisbe. Existeixen monedes de la ciutat des Hadrià en endavant, i en alguna s'esmenta al senat de la ciutat
En el període romà d'Orient fou coneguda com a Palaeokastron. Fou part de l'emirat de Karasi a partir del 1300. La va visitar Ibn Battuta el 1330. A partir del 1335 els otomans van anar annexionant l'emirat de Karasi i amb aquest la ciutat de Balikesri. Fou un sandjak de l'eyalat d'Anadolu però sota Mahmud II fou incorporada al vilayat de Khudavendjar

## Personatges il·lustres

* Imam Birgivi, erudit
* Ömer Seyfettin, escriptor
* Mehmet Ali Yağcı, lluitador
* Caner Erkin, futbolista
* Olcan Adın, futbolista
* Fikret Hakan - Actor
* Zağanos Pasha - Comandant militar otomà
* Mehmet Çoban - Lluitador de lluita grecoromana
* Kurtdereli Mehmet Pehlivan - Famós lluitador
* Olcan Adın - futbolista del Gaziantepspor
* İlhan Eker - futbolista del Fenerbahçe SK
* Egemen Korkmaz - futbolista del Trabzonspor
* Uğur Tütüneker - antic futbolista del Galatasaray S.K i el Bayern München
* Oğuz Savaş - Fenerbahçe Ülker jugador de bàsquet
* Tülin Altıntaş - jugadora de voleibol del Beşiktaş

## Enllaços externs

* Municipalitat
* Govern
# Asac e Chastanhet

Asac Chastanèt (en francès Azat-Châtenet) és un municipi francès situat al departament de la Cruesa i a la regió de la Nova Aquitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| 203 | 210 | 188 | 168 | 133 | 133 | 132 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Bernard Quinque | |

## Referències

* ↑ Toponímia occitana Arxivat 2013-01-07 a Wayback Machine. a lemosin.net.
# Rebecca Hall

Rebecca Maria Hall (Londres, 3 de maig de 1982) és una actriu anglesa de cinema i televisió. És filla del director Peter Hall i la soprano estatunidenca Maria Ewing.
Guardonada en el Regne Unit, el seu primer llargmetratge que la va donar a conèixer a nivell internacional va ser Vicky Cristina Barcelona, de Woody Allen. El juny de 2010, va guanyar el premi BAFTA a la millor actriu de repartiment per la seva interpretació de Paula Garland en l'adaptació televisiva de Red Riding, de l'any 2009.

## Referències

* ↑ «Awards Database – The BAFTA site» (en anglès). Bafta.org.
# Cala Bona (Tossa de Mar)

La Cala Bona és una estreta cala orientada a llevant del municipi de Tossa de Mar (Selva), situada entre la Cala Pola i les platges de la Platja del Sot d'en Boada i la Platja de la Mar Menuda, ja tocant al nucli urbanitzat principal de Tossa. La petita platja d'aquesta cala fa només 10 metres d'amplada i 23 metres de llargada. El terra de la platja és de graves i còdols.
L'accés és complicat i es fa pel camí de ronda entre Tossa de Mar i Cala Pola, recuperat el 2007.
A l'estiu hi ha un restaurant, obert des de 1957, que per dificultats de compliment de la normativa és amenaçat de tancament.

## Referències

* ↑ «Platges i Dunes de Catalunya». Laboratori d'Anàlisi i Gestió del Paisatge, Universitat de Girona. [Consulta: 15 juliol 2023].
* ↑ «Punt, El. 5/5/2007.». [Consulta: 15 juliol 2023].
* ↑ CCMA. «Fan tancar l'històric xiringuito de la cala Bona de Tossa», 03-05-2023. [Consulta: 15 juliol 2023].
# Ahmed Khatib

Ahmad Hassan al-Khatib (àrab: أحمد الحسن الخطيب, Aḥmad al-Ḥasan al-Ḫaṭīb) (As-Suwayda, Síria, 1933 - Damasc, Síria, 1982) fou un polític sirià, president de la república de forma interina entre 1970 i 1971. Membre del Partit Baas, aquest polític va rebre l'encàrrec per part del general Hafez al-Assad de substituir el deposat Nureddin al-Atassi. La seva presidència, doncs, es va veure totalment controlada per al-Assad, fins que fou substituït per ell mateix només quatre mesos després del cop d'estat. Posteriorment, fou nomenat president del Parlament de Síria, càrrec que ocupà del 22 de febrer de 1971 fins al 26 de desembre del mateix 1971.
Situat en un segon pla, al-Khatib va morir a Damasc el 1982.

## Referències

* ↑ «عنوا معلومات عن أحمد الحسن الخطيب على موقع». Arxivat de l'original el 2020-04-08.
# La vella guàrdia

La vella guàrdia (títol original en anglès, The Old Guard) és una pel·lícula de superherois estatunidenca del 2020 dirigida per Gina Prince-Bythewood i escrita per Greg Rucka, basada en el seu còmic homònim. És protagonitzada per Charlize Theron, KiKi Layne, Matthias Schoenaerts, Marwan Kenzari, Luca Marinelli, Harry Melling, Veronica Ngo i Chiwetel Ejiofor, i segueix un equip de mercenaris immortals en una missió de venjança. S'ha doblat i subtitulat al català.
Es va estrenar el 10 de juliol de 2020 a Netflix. Va rebre crítiques generalment positives, amb elogis per les seves seqüències d'acció i per la interpretació de Theron. Victoria Mahoney dirigeix la seqüela.

## Referències

* ↑ «The Old Guard». Netflix. [Consulta: 29 setembre 2024].
* ↑ Renner, Brian D. «Everything You Need to Know About The Old Guard 2 Movie (Pre-Production): Aug. 27, 2021 - added a synopsis». Movie Insider. Arxivat de l'original el August 29, 2023. [Consulta: 10 març 2022].
* ↑ Humphrey, Julia. «'The Old Guard 2': Director Victoria Mahoney Confirms Filming Has Begun». Collider, 14-06-2022. Arxivat de l'original el July 23, 2022. [Consulta: 24 juliol 2022].
# Mort de Muhammad Sultan (1403)

Muhammad Sultan, net i hereu de Tamerlà, va morir de malaltia el 22 de març de 1403 durant la Campanya dels Set Anys (1399-1404).
En el mes de febrer, a Ulu Burlu, Tamerlà va saber que Baiazet I estava malalt i va ordenar als seus metges de tractar-lo com si fos ell. Pocs dies després igualment va saber que el seu net favorit i hereu al tron, Muhammad Sultan, també estava malalt i va enviar un metge al campament del príncep. El 18 de març de 1403 va morir Baiazet.
Timur es va dirigir tot seguit cap on era el seu net (un campament en la ruta a Kayseri); pel camí la tribu de turcmans dels Durgot, manada per Kazar Beg i Ibrahim, que estaven revoltats i s'havien fet forts en una muntanya va fer algun acte hostil; Timur va fer bloquejar els accessos a la muntanya i tot seguit va entrar en ella i matant molts turcmans obligant la resta a fugir, i el seu bestiar fou agafat com a botí; les dones i nens foren fets esclaus,
El 20 de març un missatger va informar que Muhammad Sultan havia empitjorat; Timur va accelerar la marxa i va arribar a temps de veure viu al seu net. El va fer posar en llitera i van sortir cap a Deweli Kara Hissar però va morir al arribar (22 de març). Segurament mai s'havia recuperat del tot de les ferides rebudes en la batalla d'Ankara. Timur no va mostrar cap emoció amb Baiazet I però estava inconsolable per la mort de Muhammad Sultan. Tothom es va vestir de negre i l'exèrcit va esdevenir una comitiva fúnebre.

## Referències

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, V, 59
* ↑ Ibid, V, 60
* ↑ Campaigne de Timur en Anatolie (1402), per Marie-Mathilde Alexandrescu Derca, Bucarest, 1942
* ↑ Tamerlane, Sword of Islam, Conqueror of the World, per Justin Marozzi
# A66

La A66 o Autopista Tolosa - Barcelona és una autopista que pretén unir les ciutats de Tolosa i Barcelona travessant el Pirineu. Coincidix amb l'itinerari europeu E-9 .

## Història

L'únic tram existent en l'actualitat és de 38 km entre l'A 61 a Vilafranca de Lauragués i la RN 20 a Pàmies, inaugurat el 2002.

## Futur

La RN 20 serà desdoblada des de Pàmies fins a Foix i Tarascon d'Arieja posteriorment fins a Puigcerdà a Catalunya i passarà a anomenarse A66. Enllaça amb la C-16 i seguix cap a Barcelona

## Eixides actuals

Nom :
| | A61 Tolosa de Llenguadoc, Montpeller, Carcassona |
| 1 | Auterive, Montgiscard, Nalhós |
| 2 | Auterive, Mazères, Saverdun |
| 3 | Pàmies |
| 4 | Tolosa de Llenguadoc per RD, Z.A. du Pic |

## Enllaços externs

* Nouvelle : L'Andorre pousse l'axe Toulouse-Barcelone
* Autoroute A66 dans Saratlas
* Fiche autoroutière de l'A66 sur WikiSara
# Ballinamuck

Ballinamuck (en gaèlic irlandès Béal Átha na Muc que vol dir "desembocadura del gual del porc") és una vila d'Irlanda, al comtat de Longford, a la província de Leinster. El seu lema és Is glas iad na cnoic i bhfad uainn (Els turons llunyans són verds).

## Història

Va ser l'escenari de la batalla de Ballinamuck, on va ser derrotat l'exèrcit francès ajudar la rebel·lió irlandesa de 1798. Els presoners van ser portats a St Johnstown, avui Ballinalee, on van ser executats i enterrats al lloc que es coneix localment com Bullys Acre.

## Agermanaments

* Essert

## Vegeu també

* Emboscada de Clonfin
# CV-390

La CV-390 és una carretera local del País Valencià que comunica Toixa (els Serrans) amb Utiel, amb una extensió de 45 quilòmetres.

## Nomenclatura

La CV-390 és una carretera secundària que pertany a la Xarxa de carreteres de la Generalitat Valenciana. La seua denominació prové de CV, que indica que és una carretera autonòmica del País Valencià i el 390, el número que rep la via en l'ordre de nomenclatura de les carreteres secundàries valencianes.

## Història

La CV-390 va substituir a la carretera provincial V-621, que tenia el mateix traçat. Tanmateix, el canvi de nomenclatura va invertir el sentit progressiu dels punts quilòmetrics: en la V-621, Utiel era el quilòmetre 0, i amb la CV-390, seria Toixa.

## Traçat actual

La CV-390 inicia el seu recorregut amb l'enllaç de la CV-35 al constat de la vila de Toixa, la qual travessa en girar direcció sud. Passa per l'embassament de Benaixeve. Posteriorment enllaça amb la CV-3930, que comunica amb el poble de Benaixeve. Més tard creua les serres del Negrete i d'Utiel. Abans d'aplegar a la localitat utielana, deixa enrere les urbanitzacions Hontanar i la Casa Medina, l'enllaç amb la CV-391 i les poblacions de Villar de Tejas i Villar de Olmos. Després enganxa amb l'A-3 a l'altura de Requena i amb la N-330, al costat d'Utiel. Finalitza en aquesta ciutat.
# Ban de Guiró

El Ban de Guiró és una devesa muntanyenca del terme municipal de la Torre de Cabdella, al Pallars Jussà, dins del seu terme primigeni.
Està situat al nord-nord-oest del poble d'Aguiró, en el Serrat del Ban, que pren el nom de la mateixa devesa de muntanya que conté. És tota la carena entre el poble de Guiró i els Corrals de Guiró i el Tossal de Peirafita.

## Enllaços externs

* Institut Cartogràfic de Catalunya
# Las Salas

Las Salas la Vau Guion (en francès Les Salles-Lavauguyon) és un municipi francès situat al departament de l'Alta Viena i a la regió de la Nova Aquitània.

## Demografia

Evolució de la població :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 776 | 549 | 582 | 715 | 716 | 745 | 708 | 746 | 746 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 732 | 647 | 657 | 675 | 723 | 752 | 741 | 749 | 780 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 762 | 717 | 680 | 580 | 551 | 508 | 474 | 401 | 348 |
| 1962 | 1968 | 1975 | 1982 | 1990 | 1999 | 2006 | 2011 | 2016 |
| 356 | 332 | 295 | 233 | 210 | 198 | - | - | - |
| 2019 | - | - | - | - | - | - | - | - |

## Administració

Llista d'alcaldes :
| Període | Identitat | Partit |
| 2001- | François Beau | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.
# Aleksandar Tunchev

Aleksandar Tunchev és un futbolista búlgar nascut el 23 de febrer de 1981 a Sofia, Bulgària. És conegut principalment per la seva carrera com a defensa central en diversos equips tant a nivell de club com a nivell internacional amb la selecció nacional de Bulgària.
La seva carrera professional va començar a Bulgària, jugant per equips com el Lokomotiv Sofia i l'FC CSKA Sofia, on va mostrar habilitats defensives notables i va cridar l'atenció dels clubs europeus més grans. Va fer el salt a l'estranger l'any 2007, quan va fitxar pel Leicester City FC de la Football League Championship, la segona divisió del futbol anglès en aquell moment.
A Leicester, Tunchev va ser considerat un dels millors defensors del seu equip, destacant-se per la seva força física, la capacitat per guanyar duels aeris i la seguretat en les tasques defensives. No obstant això, la seva carrera va ser afectada per diverses lesions greus, que van limitar el seu temps de joc i van impedir que pogués mostrar tot el seu potencial.
A pes de les dificultats amb les lesions, Tunchev va continuar lluitant i va recuperar-se prou com per mantenir-se actiu en el món del futbol. Després de la seva etapa amb el Leicester City, va passar a jugar en altres equips, incloent-hi breus períodes al Crystal Palace FC i l'Omonia Nicòsia. Tot i les dificultats, va continuar sent un jugador respectat pel seu compromís i professionalisme.
A nivell internacional, Tunchev va representar la selecció nacional de Bulgària en diverses ocasions, participant en competicions com la classificació per la Copa del Món de la FIFA i la fase final de l'Eurocopa. Va ser un element clau en la defensa del seu país i va contribuir amb la seva experiència i habilitats defensives.

## PALMARÈS

Com a jugador, Aleksandar té diversos títols:
* 3 Lligues de Bulgària: 03/04 Lokomotiv Plodviv, 04/05 CSKA Sofia i 07/08 CSKA Sofia.
* 1 Copa de Bulgària: 05/06 CSKA Sofia.
* 1 Lliga de 3a Divisió Anglesa: 08/09 Leicester City.
* 2 Supercopes de Bulgària: 04/05 Lokomotiv Plodviv i 06/07 CSKA Sofia.

## CARRERA FUTBOLÍSTICA

* Club Juvenil: Aleksandar es va formar al club de Bulgària anomenat Hebar.
* Estadi actual del Hebar Pazardzhik.
Primera Temporada: La primera temporada de la seva carrera, també la va jugar al Hebar. En aquella temporada, Tunchev va disputar un total de 10 partits a la lliga, en els quals va marcar un gol contra el Cherno More. A la lliga va acabar disputant un total de 877 minuts. Finalment, aquella temporada també va jugar un partit amb la selecció de Bulgària sub-21 on va guanyar 1 a 0 a Alemanya sub-21.
# Braç de Sagitari

El Braç de Sagitari (també conegut com a Braç Carina - Sagitari) és un dels braços de l'espiral de la via Làctia. Cada braç de l'espiral és un corrent llarg i difús d'estrelles que parteix del centre galàctic, en aquest cas, de la Via Làctia. És un dels més extensos, i alhora el braç més intern respecte del Sol. S'origina al costat oposat de la galàxia, dirigint-se en la direcció de la constel·lació de Cigne interposant-se entre nosaltres i el centre galàctic. Després es dirigeix en la direcció de la constel·lació de Centaure, per finalment anar a l'altre costat de la galàxia. Aquest darrer tram és conegut com el Braç de la Carina, ja que resulta ben visible en la constel·lació de la Carina; gran part dels objectes de la Carina pertanyen a aquest braç de l'espiral. La part més densa cau en direcció a la constel·lació de Sagitari, de la que pren el nom; aquest braç és també responsable de l'enfosquiment del centre galàctic, vist des de la Terra.

## Objectes

Molts dels objectes observables entre Cigne, Sagitari i Carina pertanyen a aquest brac, entre ells:
* M8, la Nebulosa de la LLacuna;
* M11, Cúmul de l'ànec salvatge;
* M16, la Nebulosa de l'Àliga;
* M17, la nebulosa Omega;
* M18, un cúmul obert;
* M20, la Nebulosa Trífida
* M21, un cúmul obert;
* M24, Núvol estel·lar de Sagitari;
* M26, un cúmul obert;
* M55, un cúmul globular;
* Nebulosa de la Quilla, la Nebulosa d'Eta Carinae.

## Referències

* 1 2 Afirmat a: SIMBAD.

## Enllaços externs

* Estrelles de la Via Làctia Arxivat 2019-10-02 a Wayback Machine. (anglès)
* Imatges dels objectes del braç de Sagitari Arxivat 2005-09-12 a Wayback Machine. (anglès)
* Objectes de Messier a la Via Làctia (SEDS)
# Búfal aquàtic asiàtic

El búfal aquàtic asiàtic (Bubalus arnee) és una espècie d'artiodàctil de la família dels bòvids. Viu a altituds d'entre 0 i 1.500 msnm a Bhutan, Cambodja, l'Índia, Myanmar, el Nepal i Tailàndia i ha estat extirpat de Bangladesh, Indonèsia, Laos, Malàisia, Sri Lanka i el Vietnam. El seu hàbitat natural són els herbassars, les ribes, els boscos riberencs i altres ecosistemes amb aigua abundant. Està amenaçat per la pèrdua de diversitat genètica a causa de la introgressió amb búfals domèstics i ferals, la caça i el contagi de malalties de bestiar domèstic. El seu nom específic, arnee, deriva del mot tagal arni, que significa ‘búfal’.

## Referències

* 1 2 Kaul, R.; Williams, A. C.; Rithe, K.; Steinmetz, R.; Mishra, R. «Bubalus arnee» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2019. DOI: 10.2305/IUCN.UK.2019-1.RLTS.T3129A46364616.en. [Consulta: 25 setembre 2021].
* ↑ «búfal aquàtic asiàtic». Diccionari dels mamífers del món. Fundació Barcelona Zoo i TERMCAT, 2023 i 2024. [Consulta: 23 desembre 2024].
* ↑ Entrada «Bubalus» d'Animalia (en anglès).
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :